
	Αριθ. Πρωτ. 280
	Ηράκλειο,     06-04- 2020

	
	Προς:   1. Μέλη ΕΜΔΥΔΑΣ Α.Κ.
             2. ΜΜΕ


ΘΕΜΑ: Συμμετοχή ΕΜΔΥΔΑΣ ΑΚ στη Μέρα Πανελλαδικής Δράσης στις 7 Απριλίου για την ενίσχυση των μέτρων προστασίας των εργαζόμενων στα νοσοκομεία
Συνάδελφοι, συναδέλφισες,
Τον τελευταίο μήνα βιώνουμε το φαινόμενο της πανδημίας του κορονοϊού και στη χώρα μας. Η δύσκολη αυτή κατάσταση ανέδειξε με τον πιο τραγικό τρόπο πόσο σημαντικό είναι ένα ισχυρό αποκλειστικά δωρεάν και προσβάσιμο απ’ όλους Εθνικό Σύστημα Υγείας. Οι εργαζόμενοι στα νοσοκομεία προσπαθούν με αξιοθαύμαστη αυτοθυσία και με όλες τους τις δυνάμεις να προσφέρουν τις καλύτερες δυνατές υπηρεσίες υγείας στους ασθενείς. ‘Όμως τα  χειροκροτήματα και τα καλά λόγια  δεν φτάνουν. Πρέπει άμεσα  να παρθούν όλα τα αναγκαία μέτρα, ώστε να προστατευτεί η υγεία τους. 
 Για το λόγο αυτό, το ΔΣ της ΕΜΔΥΔΑΣ ΑΚ εκφράζει αμέριστη τη συμπαράστασή του και την αλληλεγγύη του στον αγώνα των μαχόμενων εργαζόμενων στα νοσοκομεία, με την παρουσία του στις συμβολικές συγκεντρώσεις διαμαρτυρίας που οργανώνονται αύριο στις 9.οο πμ στο Βενιζέλειο Νοσοκομείο και στις 12.00 μμ στο ΠΕΠΑΓΝΗ και στα Νοσοκομεία του Νομού Λασιθίου, στα πλαίσια του καλέσματος της ΟΕΝΓΕ Μέρα Πανελλαδικής Δράσης (τηρώντας όλα τα μέτρα υγιεινής και ασφάλειας). 
Ενώνουμε τη φωνή μας με τη φωνή των εργαζόμενων στα νοσοκομεία που απεγνωσμένα ζητάνε:
· να επιταχθούν όλα τα αναγκαία υλικά και εξοπλισμός και να εξασφαλισθεί, με κεντρική κρατική ευθύνη, ο συνεχής εφοδιασμός των δημόσιων μονάδων υγείας, με προτεραιότητα στα μέσα ατομικής προστασίας.
· να γίνουν μαζικές προσλήψεις μόνιμου προσωπικού, με επείγουσες διαδικασίες.
· να μονιμοποιηθούν όλοι οι εργαζόμενοι με ελαστικές εργασιακές σχέσεις.
· να παρθούν μέτρα ουσιαστικής προστασίας των εργαζομένων στις μονάδες υγείας (συστηματική επίβλεψη της υγείας και έγκαιρη ανίχνευση και διάγνωση συμπτωματικών ή και ασυμπτωματικών – προσυμπτωματικών εργαζομένων).
Ζητάμε  δημόσια, δωρεάν Υγεία για όλους, με βάση τις πραγματικές ανάγκες και τα επιστημονικά δεδομένα.
Για το Δ.Σ.

